25 ноябрҙә республиканың “Ашҡаҙар” радиоһында Театр көнө үтә. Эфирҙа көн дауамында барған тапшырыуҙар республика театрҙары эшмәкәрлеге менән таныштыра. Тыңлаусыларға башҡорт театр сәнғәтенең аҫыл вәкилдәре ҡатнашлығындағы сығарылыштар тәҡдим ителә. Уларҙың геройҙары - Рәсәйҙең, Башҡортостандың данлыҡлы артистары Олег Ханов, Фидан Ғафаров, Риф Сәйфуллин, Рауил Ғәлин, Олег Килмөхәмәтов, билдәле режиссер Рөстәм Хәкимов һәм башҡалар. Моңло тулҡындарҙа йырсы актерҙар башҡарыуындағы йырҙар һәм театр тураһында арҙаҡлы шәхестәр әйткән фекерҙәр ҙә яңғыраясаҡ.